stanford-oval/wikipedia huggingface dataset:
GTK
GTK+‎ "שלום עולם" > דוגמה לתוכנית GTK+‎ בשפת התכנות C

הקוד הבא מציג תוכנית "שלום עולם" עם GTK+‎ בשפת התכנות C. תוכנית זו יוצרת חלון עם הכותרת "שלום עולם!" ותווית עם טקסט דומה:
#include <gtk/gtk.h>

int main (int argc, char **argv)
{
 GtkWidget *window;
 GtkWidget *label;

 gtk_init (&argc, &argv);

 /* יצירת החלון הראשי, היישמון העליון ביותר */
 window = gtk_window_new (GTK_WINDOW_TOPLEVEL);

 /* קביעת כותרת החלון */
 gtk_window_set_title (GTK_WINDOW (window), "שלום עולם!");

 /*
 ** RTL כאשר יתקבל מהמשתמש אירוע המבקש לסגור את החלון
 ** gtk_main_quit אז נקרא לפונקציה
 ** RTL פונקציה זו תפסיק את הלולאה הראשית על ידי החזרת ערך 0
 */
 g_signal_connect (window, "destroy", G_CALLBACK (gtk_main_quit), NULL);

 /* יצירת יישומון "תווית" וקביעת הטקסט שהוא יציג */
 label = gtk_label_new ("שלום עולם!");

 gtk_container_add (GTK_CONTAINER (window), label); /* הכנסת יישומון התווית לחלון הראשי */

 gtk_widget_show_all (window); /* הצגת היישומונים */

 gtk_main (); /* התחלת הלולאה הראשית, מבלי לעשות דבר עד לקבלת אירוע בקשה לסגירת החלון */

 return 0;
}
באמצעות GCC ו־pkg-config, עם מסוף יוניקס (או MinGW או Cygwin על חלונות), ניתן להדר קוד זה עם הפקודה הבאה (בהנחה שקוד המקור נמצא בקובץ "helloworld.c"):
gcc -Wall -o "helloworld" "helloworld.c" `pkg-config --cflags --libs gtk+-3.0`
GTK+‎ "שלום עולם" > דוגמה לתוכנית GTK+‎ בשפת התכנות Vala

הקוד הבא מציג תוכנית "שלום עולם" עם GTK+‎ בשפת התכנות Vala. תוכנית זו יוצרת חלון עם הכותרת "שלום עולם!" ותווית עם טקסט דומה:
using Gtk;

int main (string[] args)
{
 Gtk.init (ref args);

 var window = new Window ();
 window.title = "שלום עולם!";
 window.border_width = 10;
 window.window_position = WindowPosition.CENTER;
 window.set_default_size (350, 70);
 window.destroy.connect (Gtk.main_quit);

 var label = new Label ("שלום עולם!");

 window.add (label);
 window.show_all ();

 Gtk.main ();

 return 0;
}
הידור הקוד, באמצעות המסוף, מצריך כמובן הכללת הספרייה GTK+‎, מתבצע כך (בהנחה שקוד המקור נמצא בקובץ "helloworld.vala"):
valac --pkg gtk+-3.0 helloworld.vala
שימוש

GTK+‎ נמצא בשימוש נרחב, בעיקר בסביבות דמויות יוניקס. החל מעורכי טקסט פשוטים, המשך בסביבות פיתוח משולבות, בדפדפנים ובתוכנות לעיבוד גרפיקה וקטורית, וכלה במנהלי חלונות ובסביבות שלמות. להלן חלק מהעושים שימוש ב־GTK+‎.
שימוש > סביבות המשתמשות ב־GTK+‎

GNOME מבוסס על GTK+‎, כאשר כל תוכניות GNOME מבוססות גם הן על GTK+‎. כבר הוסב לגרסה 3 של GTK+‎.
Xfce מבוסס על GTK+ 2‎, חלקו הקטן הוסב ל־GTK+ 3.
Cinnamon - פיצול הקוד של GNOME Shell, העושה שימוש ב־GTK+ 3
MATE - פיצול הקוד של 2 GNOME, במטרה להישאר עם תכונותיו בגרסה זו. מבוסס על GTK+ 2. הוסב ל־GTK+ 3.
LXDE מבוסס על GTK+‎
Sugar הוא סביבת שולחן עבודה המכוון כלפי חינוך ילדים, העושה שימוש ב־GTK+‎ וב־PyGTK
תוכניות GTK+‎ אינן דורשות סביבת שולחן עבודה מלאה העושה שימוש ב־GTK+‎. אם הספריות הדרושות מותקנות, תוכניות GTK+‎ תוכלנה לרוץ על סביבות או מנהלי חלונות מבוססי X11, כולל Mac OS X אם X11.app מותקן. דוגמה טובה לכך היא סביבת הפיתוח המשולבת הקלה Geany, הפועלת על כל הסביבות, ללא תלות בשימוש של הסביבה ב־GTK+‎. GTK+‎ אף יכולה לפעול תחת Microsoft Windows, שמה היא משמשת מספר יישומים פופולריים כגון Pidgin ו־GIMP.
שימוש > מנהלי חלונות

מנהלי החלונות הבאים משתמשים ב־GTK+‎:
Mutter - מנהל החלונות של סביבת שולחן עבודה GNOME
Xfwm - מנהל החלונות של סביבת שולחן העבודה Xfce
Muffin - מנהל החלונות של סביבת שולחן העבודה Cinnamon. זהו למעשה פיצול הקוד של Mutter.
Metacity - מנהל החלונות של סביבת שולחן העבודה GNOME בגרסה 2. הוחלף ב־Mutter. אינו מפותח עוד.
שימוש > מנהלי חלונות > מנהלי חלונות נוספים

Aewm
AfterStep
Amaterus
IceWM
Sawfish
Wmg
שימוש > יישומים

יישומים פופולריים רבים משתמשים ב־GTK+‎, ביניהם:
Firefox - דפדפן המנוהל על ידי קרן מוזילה
LibreOffice - חבילת יישומים משרדיים חופשית
Inkscape - עורך גרפיקה וקטורית
GIMP - תוכנה לעיצוב גרפי
Pidgin - תוכנת מסרים מיידיים
Chromium - דפדפן מאובטח המשתמש ב־WebKit ומפותח במידה רבה על ידי חברת גוגל
Epiphany - הדפדפן הרשמי של GNOME
Midori - דפדפן מזערי
Abiword - מעבד תמלילים
Gnumeric - תוכנת גיליון אלקטרוני
OpenShot - תוכנת עריכת וידאו למערכות לינוקס
Pitivi - עורך וידאו
Ardour - מעבד אודיו דיגיטלי
Evince - מציג מסמכי PDF, PostScript, DjVu, TIFF ו־DVI
Geany - סביבת פיתוח משולבת מזערית
GnuCash - תוכנה הנהלת חשבונות
ראו גם

GNOME
Qt
הערות שוליים

↑  פיתוח יישומי X
↑  שאלות נפוצות באתר GNOME: מהו תו ה־+ ב־GTK+‎
↑  שפות GTK+‎
↑  AdaCore, AdaCore/gtkada, GitHub
| GNOME |
| --- | --- | --- |
| קהילה | קרן GNOME • כנס משתמשי ומפתחי קרן GNOME • מיזם GNOME |  |
| אישים | האבוק פנינגטון • פדריקו מנה • מיגל דה איקאסה |  |
| רכיבים | GNOME Shell • ‏ Mutter ‏ • GDM |  |
| יישומים | העין של GNOME • מסוף GNOME • קבצים • קופסאות GNOME ‏• Anjuta ‏• Baobab ‏• Bijiben ‏• Cheese ‏• Ekiga ‏• Empathy ‏• Evince ‏• Evolution ‏• File Roller ‏• Gedit ‏• Gitg ‏• Glade ‏• Rhythmbox ‏• Sound Juicer ‏• Totem ‏• Web |  |
| טכנולוגיות | Atk ‏• Cogl ‏• Clutter ‏• D-Bus ‏• Dconf ‏• GLib ‏• GNOME Keyring ‏• GObject ‏• GStreamer ‏• GTK+‎ ‏• GVFS ‏• Pango ‏• Vala |  |
| --- | --- |
בקרת זהויות :  GND: 4618256-1  LCCN: n2001062971  VIAF: 179958458   WorldCat (עם VIAF): 179958458 
תוכנית Hello world ב־GTK+3 שנכתבה ב־Python
צילום מסך של Anjuta פועלת בתוך הדפדפן מוזילה פיירפוקס באמצעות תמיכת GTK+3 ב־HTML5 ומציגה את הקוד של Geany.
צילום מסך של GIMP עם גרסה 2.99.0 של GTK+ 3‎ שאחראית על ניהול מרכיבי הממשק של התוכנית, כולל תפריטים, כפתורים ושדות קלט.
Ilities

בהנדסת מערכות, ilities הוא כינוי להיבטים או מאפיינים לא-פונקציונליים של מערכת. באנגלית, רוב המונחים המשמשים לתיאור מאפיינים אלה מסתיימים באותיות 'ility' (ברבים 'ilities') ומכאן מקור הכינוי. בעברית, הסיומות המקבילות הן 'וֹת' ו-'וּת'.
ב-'ilities' נכללים המאפיינים וההיבטים הבאים:
אמינות
בטיחות
בדיקוּת
התקנתיות
זמינות
יבילות
מדרגיות
מודולריות
נגישות
שימושיות
שירותיות
תחזוקתיות
קיצורים מקובלים

RAS - אמינות, זמינות, שירותיות.
RASUI - אמינות, זמינות, שירותיות, שימושיות והתקנתיות.
במערכות בהן הבטיחות היא קריטית למערכת, מקובל הקיצור RAMS - אמינות, זמינות, תחזוקתיות ובטיחות.
ערך זה הוא קצרמרבנושא הנדסה. אתם מוזמנים לתרום לוויקיפדיה ו.
I'm with You (אלבום)

I'm With You הוא אלבום אולפן מאת להקת הרוק האמריקאית, רד הוט צ'ילי פפרז, שיצא באוגוסט 2011. זהו אלבום האולפן העשירי של הלהקה.
רשימת שירים

| I'm With You> מס' | I'm With You> שם | I'm With You> משך | I'm With You>  | I'm With You>  | I'm With You>  | I'm With You>  | I'm With You>  | I'm With You>  | I'm With You>  |
| --- | --- | --- | --- | --- | --- | --- | --- | --- | --- |
| 1. | Monarchy of Roses  | 4:11 |  |  |  |  |  |  |  |
| 2. | Factory of Faith  | 4:20 |  |  |  |  |  |  |  |
| 3. | Brendan's Death Song  | 5:38 |  |  |  |  |  |  |  |
| 4. | Ethiopia  | 3:50 |  |  |  |  |  |  |  |
| 5. | Annie Wants a Baby  | 3:40 |  |  |  |  |  |  |  |
| 6. | Look Around  | 3:28 |  |  |  |  |  |  |  |
| 7. | The Adventures of Rain Dance Maggie  | 4:42 |  |  |  |  |  |  |  |
| 8. | Did I Let You Know  | 4:21 |  |  |  |  |  |  |  |
| 9. | Goodbye Hooray  | 3:52 |  |  |  |  |  |  |  |
| 10. | Happiness Loves Company  | 3:33 |  |  |  |  |  |  |  |
| 11. | Police Station  | 5:35 |  |  |  |  |  |  |  |
| 12. | Even You Brutus?  | 4:01 |  |  |  |  |  |  |  |
| 13. | Meet Me at the Corner  | 4:21 |  |  |  |  |  |  |  |
| 14. | Dance, Dance, Dance  | 3:45 |  |  |  |  |  |  |  |
| משך כולל: | משך כולל: | 59:24 |  |  |  |  |  |  |  |
מבצעים

אנתוני קידיס - שירה
ג'וש קלינגהופר - גיטרה
פלי - גיטרה בס
צ'אד סמית - תופים
Goodnight and Go

Goodnight and Go הוא סינגל שהוקלט על ידי הזמרת-יוצרת הבריטית אימוג'ן היפ, מתוך אלבום האולפן השני שלה, Speak for Yourself. השיר יצא לאור ב-25 באפריל 2006, כסינגל השני מתוך האלבום, על ידי חברות התקליטים מגפוניק, RCA ויקטור וסוני BMG.
יציאה לאור

היפ הכינה רמיקס ל"Goodnight and Go" עבור השמעה ברדיו שכלל אלמנטים מהופעותיה החיות של השיר וקראה לו בשם 'Immi's Radio Mix', שמתלווה ליציאה לאור של "Speeding Cars", סינגל חדש שלה.
הקליפ, שכלול בתקליטור, הפך ללהיט ב-MTV וב-VH1 UK בתחילת אפריל, ומאוחר יותר באותו החודש התווסף גם לערוצי טלוויזיה אחרים. הסינגל הגיע למקום 56 ב-75 הסינגלים המובילים במצעד הסינגלים הבריטי. גרסה מיוחדת של הקליפ יצאה לאור בסוף אפריל לשוק האמריקאי.
ב-11 ביוני 2007 הוצגה התכונה "Goodnight and Go" בדמואים חדשים של Mac OS X Leopard.
השיר נכלל בעונה השנייה של Made in Chelsea שעלתה לאוויר ב-14 בנובמבר 2011.
נכון לשנת 2009, 159,000 עותקים של השיר נמכרו בארצות הברית.
רשימת השמעה

תקליטור סינגל ו-ויניל 7"
"Goodnight and Go" (Immi's Radio Mix) –‏ 3:26
"Speeding Cars"‏ – 3:31
תקליטור פרומו
"Goodnight and Go" (Immi's Radio Mix)‏ – 3:26
"Goodnight and Go" (גרסת אלבום) – 3:52
מיקומי שיא

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |   ‏‏‏  מצעדים ודירוגים (2006)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 56 |  |
|  פולין | ZPAV | 21 |  |
גרסתה של אריאנה גרנדה

| --- | --- |
 שיר בביצוע אריאנה גרנדה
 מתוך האלבום Sweetener
 יצא לאור:  17 באוגוסט 2018
 תאריך הקלטה:  2017
 סוגה:  EDM • פיוצ'ר באס
 אורך:  3:09
 חברת תקליטים:  ריפבליק
 כתיבה:  כותבים שונים
 הפקה:  מפיקים שונים
 
ב-17 באוגוסט 2018 הוציאה אריאנה גרנדה גרסת כיסוי לשיר, כחלק מאלבום האולפן הרביעי שלה, Sweetener, על ידי חברת התקליטים ריפבליק רקורדס. בגרסה של גרנדה נעשה שימוש בדגימה מן השיר המקורי כחלק מההסדר המקורי אך עם שילוב הרמוניות נוספות ובמבני שיר שונים, עם בית נוסף שכתבה גרנדה. את השיר כתבה גרנדה יחד עם ויקטוריה מונה, וכן עם מפיקיו, טומי בראון, צ'ארלס אנדרסון ומייקל פוסטר. במונחים של מוזיקה, "Goodnight n Go" הוא שיר EDM ופיוצ'ר באס שמכיל אלמנטים של טראפ ודיפ האוס.
גרסתה של אריאנה גרנדה > רקע ויציאה לאור

טומי בראון, צ'ארלס אנדרסון ומייקל פוסטר הפיקו את השיר. הוא הוקלט בגלנווד פלייס בברבנק, יחד עם ג'רמי לרטולה, טכנאי ההקלטה. סרבן ג'ניאה היה המיקסר, וג'ון היינס היה עוזר מיקסר. בגרסה של גרנדה נעשה שימוש בדגימה מן השיר המקורי כחלק מההסדר המקורי, תוך כדי יצירת הרמוניה מחדש (reharmonizing) וסידור מחדש של מבנה השיר. מילות הפזמון והגשר מהשיר המקורי נשמרו, יחד עם בית נוסף שכתבה גרנדה.
גרסתה של אריאנה גרנדה > לחן

"Goodnight n Go" הוא שיר EDM ופיוצ'ר באס, שמכיל אלמנטים של טראפ ודיפ האוס. אורכו 3 דקות ו-9 שניות. לפי דפי התווים המפורסמים באתר Musicnotes.com על ידי יוניברסל מיזיק פאבלישינג גרופ, השיר מולחן בסולם D♭ מז'ור עם מפעם של 111 פעימות בדקה. המנעד הקולי של גרנדה נע בין F♯3 ל-Gb5.
גרסתה של אריאנה גרנדה > תגובה

היפ הגיבה בצורה חיובית לגרסת הכיסוי/רמיקס, כינתה אותה "מתנה" ואמרה שהיא "אהבה את הבית החצוף שהיא [גרנדה] הכניסה לשם וסובבה אותו לקראת הסוף. מה יש לא לאהוב?"
גרסתה של אריאנה גרנדה > הופעות

גרנדה הופיעה לראשונה עם השיר בסיבוב ההופעות The Sweetener Sessions (אנ'). מאוחר יותר היא ביצעה אותו בסיבוב ההופעות שלה Sweetener World Tour (אנ') בכל המועדים מ-18 במרץ ל-11 במאי 2019 עד שהוחלף ב-Get Well Soon. את השיר היא ביצעה גם במהלך הלילה הראשון של הופעתה בקואצ'לה ב-14 באפריל 2019.
גרסתה של אריאנה גרנדה > מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 57 |  |
|  ארצות הברית | בילבורד הוט 100 | 87 |  |
|  הונגריה | Rádiós Top 40 | 19 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד הורדות הסינגלים | 68 |  |
|  הממלכה המאוחדת | מצעד הזרמת המדיה | 57 |  |
|  סקוטלנד | מצעד הסינגלים הסקוטי | 72 |  |
|  פורטוגל | מצעד הסינגלים הפורטוגזי | 76 |  |
|  קנדה | קנדה הוט 100 | 67 |  |
גרסתה של אריאנה גרנדה > נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | זהב | 500,000 |
 מכירות + הזרמת מדיה בלבד
Mad at Disney

Mad at Disney (באנגלית: כועסת על דיסני) הוא שיר של הזמרת האמריקאית סאלם איליזה. השיר פורסם ב-24 ביולי 2020 דרך HomeMade Projects, מיזם של TenThousand Projects, והופץ דרך חברת התקליטים Caroline Distribution. השיר נכתב על ידי בנדיק מולר, ג'ייסון האס ואיליז, ותוכנו הלירי עוסק בהתאכזבותה של איליז מהעובדה שהרומנטיקה בסרטי דיסני אינה תואמת לרומנטיקה במציאות. כותבי השיר זכו להשראה מאכזבתו של הפזמונאי ג'ייסון האס לאחר שצפה בגרסת הלייב אקשן של "מלך האריות" משנת 2019. השיר זכה לפופולריות רבה באפליקציית שיתוף הווידאו "טיקטוק".
רקע ופרסום

השיר נכתב באוגוסט 2019, במהלך מפגש כתיבה של הזמרת סאלם איליזה עם המפיקים בנדיק מולר וג'ייסון האס. השלושה קיבלו השראה מאכזבתו של האס מהצפייה בגרסת הלייב אקשן החדשה של מלך האריות ב-2019, אשר סיפר לעמיתיו, "אני ממש כועס על דיסני". לאחר מכן, איליז סיפרה על אכזבתה מסרטי דיסני בעקבות "ההשקפה הכוזבת של מערכות יחסים" שניתנה לה בצפייה בסרטים המונפשים. השיר פורסם ב-24 ביולי 2020, אך צבר תאוצה החל מספטמבר 2020 לאחר שהפך פופולרי בפלטפורמת שיתוף הווידאו "טיקטוק".
וידאו קליפ

הקליפ הנלווה לשיר עלה לחשבון היוטיוב של איליז ב-15 באוקטובר 2020. הקליפ בוים על ידי קלייר גילן.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 67 |  |
|  אוסטרליה | מצעד הסינגלים האוסטרלי | 50 |  |
|  אירלנד | מצעד הסינגלים האירי | 49 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 7 |  |
|  ארצות הברית | מיינסטרים טופ 40 | 40 |  |
|  ארצות הברית | רולינג סטון טופ 100 | 100 |  |
|  הממלכה המאוחדת | מצעד הסינגלים הבריטי | 60 |  |
|  יוון | IFPI Greece | 81 |  |
|  סינגפור | RIAS | 7 |  |
|  פלנדריה | אולטראטופ 50 | 48 |  |
|  קנדה | קנדה הוט 100 | 82 |  |
היסטוריית יציאות לאור

| אזור | תאריך | פורמט | חברת תקליטים | מקור |
| --- | --- | --- | --- | --- |
| שונים | 24 ביולי 2020 | הזרמת מוזיקה, הורדה דיגיטלית | HomeMade, TenThousand |  |
| ארצות הברית | 6 באוקטובר 2020 | רדיו להיטים עכשוויים | TenThousand, קפיטול |  |
הערות שוליים

↑  Wood, Mikael (23 בספטמבר 2020). "TikTok has been saved. But for music, is that a good thing?". Los Angeles Times. ארכיון מ-26 בספטמבר 2020. נבדק ב-9 באפריל 2021. {{cite web}}:  (עזרה)
↑  "10K and Create Invest in Homemade Projects, Start Label". HITS Daily Double (באנגלית). 14 באוגוסט 2019. ארכיון מ-22 בספטמבר 2019. נבדק ב-9 באפריל 2021. {{cite web}}:  (עזרה)
↑  Leight, Elias (10 בספטמבר 2020). "'Mad at Disney': How an Angry Fan Made a Massive TikTok Hit". Rolling Stone (באנגלית). ארכיון מ-26 בספטמבר 2020. נבדק ב-9 באפריל 2021. {{cite web}}:  (עזרה)
↑  ""Mad at Disney": El viral de TikTok estrena videoclip". La Rata (בספרדית). 2020-10-20. ארכיון מ-2020-11-04. נבדק ב-2021-04-09.
↑  LOS40 (2020-10-19). "'Mad at Disney' de Salem Ilese, el tema viral de TikTok, ya tiene videoclip". LOS40 (בספרדית). ארכיון מ-2020-11-07. נבדק ב-2021-04-09.
↑  "Mad at Disney / salem ilese". TIDAL (באנגלית). ארכיון מ-20 בנובמבר 2020. נבדק ב-9 באפריל 2021. {{cite web}}:  (עזרה)
↑  "Top 40/M Future Releases". All Access Music Group. אורכב מ-המקור ב-2 באוקטובר 2020. נבדק ב-9 באפריל 2021. {{cite web}}:  (עזרה)
Mind the gap

קריאת האזהרה בתחנת רכבת תחתית בלונדון
כיתוב בתחנת הרכבת נהריה בעברית ובאנגלית, המתריע על הסכנה שבעמידה על שפת הרציף
Mind the gap (בתרגום חופשי: שימו לב למרווח) היא קריאת אזהרה לנוסעי רכבת שנועדה להזהירם מפני הפער שבין רציף התחנה לדלתות הרכבת. המונח מזוהה בעיקר עם הרכבת התחתית של לונדון, בה הוא נקבע, בשנת 1968 בתחנת הרכבת התחתית בנק שעל קו הסנטרל.
גם בתחנות של רכבת ישראל נכתבת אזהרה זו בקצה הרציף, לטובת הנוסעים דוברי האנגלית. את האזהרה בעברית, יחד עם שאר ההודעות, מקריינת השחקנית גיליה שטרן.
היסטוריה

הביטוי נטבע במהלך שנת 1968 עבור הודעה אוטומטית מתוכננת לאחר שאזהרת הנוסעים על ידי נהגי הרכבת הפכה ללא מעשית בעקבות העומס התחבורתי ההולך וגובר. מערכת הרכבת התחתית בחרה בהקלטה דיגיטלית[דרוש מקור]. מאחר שקיבולת האחסון בזיכרון הממוחשב הייתה יקרה באותה תקופה, הם היו חייבים לבחור ביטוי קצר, שיכתב גם על רציף התחנה. הציוד סופק בידי חברה גרמנית ותיקה המתמחה בכך, AEG טלפונקן. לפי העיתון האנגלי "Independent on Sunday", מהנדס הסאונד פיטר לודג' עבד עם מהנדס סקוטי מטעם טלפונקן, שעבדו יחדיו עם שחקן שנשכר להקלטת הביטויים "Mind the gap" ו-"Stand clear of the doors please" (נא לשמור מרחק מהדלתות). לבסוף כדי להימנע מתשלום תמלוגים לשחקן, הוקלט לודג' עצמו.
בזמן שהקלטתו של לודג' עדיין בשימוש, קווי רכבת אחדים משתמשים בהקלטות אחרות. אחת מהן הוקלטה בידי אמנית הקול אמה קלארק. הקלטות אחרות, על קו הפיקדילי, משתמשות בקולו של שחקן ששמו טים בנטינק.
Having Fun with Elvis on Stage

Having Fun with Elvis on Stage הוא אלבום הופעה של אלביס פרסלי אשר יצא ב-1974. האלבום יוצא דופן מבין תקליטיו של פרסלי בכך שאינו כולל אף שיר או קטע מוזיקלי כלשהו, ומורכב כולו מקטעי דיבור שהוקלטו במעברים בין שירי הופעותיו. האלבום נחשב לגרוע ביותר של פרסלי, ובין הגרועים בכלל. כך לדוגמה, מבקרי המוזיקה ג'ימי גוטרמן ואוון אודונל הציבו את האלבום במקום הראשון בספרם "אלבומי הרוק אנד רול הגרועים בכל הזמנים" מ-1991 (וזאת על אף העובדה כי זהו אינו אלבום רוק אנד רול).
האתר Allmusic העניק לאלבום כוכב אחד וכתב - "יש האומרים כי האלבום אינו ניתן לשמיעה לחלוטין, אך למעשה הוא גרוע מזה; האזנה לו דומה לצפייה בתאונת דרכים המתרחשת בקרקס ומשאירה את הצופה מבועת ומבולבל מכדי להפנות את המבט".
רקע

"קולונל" טום פארקר, מנהלו האישי של פרסלי, היה מעוניין להוציא אלבום שיימכר למעריצים בהופעות, לצד חולצות ופריטי אספנות אחרים. לרוע מזלו, החוזה של פרסלי עם חברת התקליטים RCA הבהיר כי זכויות היוצרים של כל שיריו שייכות באופן בלעדי לחברה. פארקר, שהיה מעוניין באלבום שיניב רווחים לו עצמו, מצא פרצה בחוזה וגילה כי זכויות היוצרים של דיבוריו של פרסלי אינם שייכים לאיש. לפיכך, אסף וחיבר יחדיו 37 דקות של קטעי מעבר בהם פרסלי מציג את השירים לפני ביצועם, מתבדח עם הקהל ומרבה למלמל "...Well" ("ובכן...") באינטונציות שונות.
האלבום נמכר בתחילה רק בהופעות, כמתוכנן, אך לאחר מכן הופץ לקהל הרחב ושווק על ידי RCA כאלבום הופעה לגיטימי לכל דבר, דבר שגרם לאלביס לרתוח מזעם כיוון שמצא את האלבום מביך ביותר. לאור תגובתו, האלבום ירד מהמדפים במהלך 1975 אך חזר אליהם זמן קצר לאחר מותו, שנתיים מאוחר יותר.
למרות הביקורות הגרועות ותוכנו הלא שגרתי של האלבום, הוא הצליח להגיע למקום ה-130 במצעד האלבומים של בילבורד.
ראו גם

השאגס
הערות שוליים

↑  ביקורת האלבום באתר Allmusic
| --- | --- |
בקרת זהויות :  MusicBrainz release group: d154acf9-86fb-3b03-ad9e-b8bbbb41d111
Be Alright (שיר של דין לואיס)

"Be Alright" הוא סינגל של הזמר-יוצר האוסטרלי דין לואיס. השיר יצא ב-29 ביוני 2018 כסינגל מוביל מתוך אלבום האולפן הבכורה של לואיס, A Place We Knew‏.
נכון לאוקטובר 2021, השיר הושמע למעלה מ-1.1 מיליארד פעמים בספוטיפיי.
וידאו קליפ

הווידאו קליפ של השיר, שצולם במקסיקו סיטי וביום על ידי ג'סי היל, יצא לראשונה ב-12 ביולי 2018. נכון לאוקטובר 2021, הווידאו קליפ נצפה למעלה מ-170 מיליון פעמים.
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2018 | פרסי ARIA | הוצאת השנה | מועמדות |
| 2018 | פרסי ARIA | שיר השנה | מועמדות |
| 2018 | פרסי ARIA | וידאו קליפ של השנה | זכייה |
| 2019 | פרסי APRA | שיר פופ של השנה | מועמדות |
| 2021 | פרסי APRA | השיר האוסטרלי המבוצע ביותר | זכייה |
נתוני מכירות

| מדינה | תארים | מכירות |
| --- | --- | --- |
| אוסטרליה (ARIA) | פלטינה ×11 | 770,000 |
| אוסטריה (IFPI Austria) | פלטינה | 30,000 |
| בלגיה (BEA) | פלטינה ×2 | 80,000 |
| קנדה (Music Canada) | פלטינה ×6 | 480,000 |
| דנמרק (IFPI Denmark) | פלטינה ×3 | 270,000 |
| צרפת (SNEP) | פלטינה | 200,000 |
| גרמניה (BVMI) | פלטינה | 400,000 |
| איטליה (FIMI) | פלטינה | 50,000 |
| ניו זילנד (RMNZ) | פלטינה ×2 | 60,000 |
| נורווגיה (IFPI Norway) | פלטינה ×4 | 240,000 |
| פורטוגל (AFP) | פלטינה ×2 | 20,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה ×2 | 2,000,000 |
סטרימינג
| שוודיה (GLF) | פלטינה ×4 | 32,000,000 |
היסטוריית יציאות לאור

| מדינה | תאריך | פורמט | חברת תקליטים |
| --- | --- | --- | --- |
| אוסטרליה | 29 ביוני 2018 | הורדה דיגיטלית, הזרמת מוזיקה | איילנד רקורדס אוסטרליה, יוניברסל מיוזיק אוסטרליה |
הערות שוליים

↑  "DEAN LEWIS". Dean Lewis. ביוני 2018. אורכב מ-המקור ב-2018-07-08. נבדק ב-8 ביולי 2018. {{cite web}}:  (עזרה)
↑  Be Alright, 2018-06-29, ארכיון מ-2020-11-12, נבדק ב-2021-10-07
↑  "First Watch: Dean Lewis Releases Video For 'Be Alright'". Scenes TR. 13 ביולי 2018. ארכיון מ-2018-07-15. נבדק ב-15 ביולי 2018. {{cite web}}:  (עזרה)
↑  Dean Lewis - Be Alright (Official Video), ארכיון מ-2021-09-13, נבדק ב-2021-10-07
| דין לואיס |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | A Place We Knew • The Hardest Love |  |
| מיני-אלבומים | Same Kind of Different |  |
| סינגלים | "Waves" • "Need You Now" • "Lose My Mind" • "Chemicals" • "Be Alright" • "7 Minutes" • "Stay Awake" • "Straight Back Down" • "Used to Love" • "Falling Up" • "Looks Like Me" • "Hurtless" • "Never Really Loved Me" • "Lost Without You" • "How Do I Say Goodbye" |  |
| --- | --- |
בקרת זהויות :  MusicBrainz release group: 82879e9c-df7a-49b7-a17a-9ded28d5d3bd  MusicBrainz work: d42e5f9f-a8fb-4316-b656-76c7d41b6a8a
I'm in It with You

"I'm in It with You" הוא סינגל שהוקלט על ידי הזמרת השוודית לורן. הוא יצא לאור ב-14 באוגוסט 2015, על ידי חברת התקליטים וורנר מיוזיק גרופ, כסינגל שלא מתוך אלבום אולפן. הוא נכתב על ידי לורן, סימן אם. אריקסרוד, קייסה אלסטאד ואספן ברג. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-5.2 מיליון השמעות. לשיר הופק וידאו קליפ רשמי, שהועלה ב-5 באוקטובר לערוץ היוטיוב הרשמי. נכון ליוני 2023 עומד מונה הצפיות של הקליפ על למעלה מ-1.7 מיליון צפיות.
השיר הגיע למקום השני בסוורייטופליסטן Heatseeker.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  שוודיה | Heatseeker | 2 |  |
הערות שוליים

↑   I'm in It with You, סרטון  באתר יוטיוב
Evince

| --- | --- |


 מפתח:  צוות Evince
 מחזור חיים:  ספטמבר 2005 – הווה (כ־19 שנים)
 גרסה אחרונה:  46.3 (25 במאי 2024) 
 מערכת הפעלה:  חוצה-פלטפורמות
 נכתבה בשפות:  C (GTK+)‎
 סוג רישיון:  הרישיון הציבורי הכללי של גנו
 קוד מקור:  https://gitlab.gnome.org/GNOME/evince.git 
 קטגוריה:  מציג מסמכים
 live.gnome.org/Apps/Evince
 
Evince הוא מציג מסמכי PDF, PostScript, DjVu, TIFF ו־DVI, אשר מיועד בעיקר לשימוש בסביבת שולחן העבודה GNOME.
מטרתו של Evince לשמש תחליף למציגי מסמכים שונים ולרכזם בתוכנה אחת.
GNOME כוללת את Evince החל מגרסה 2.12, בספטמבר 2005. כמו כן, מספר רב של הפצות לינוקס, ביניהן אובונטו, פדורה ומינט, משתמשות ב־Evince כמציג המסמכים בברירת מחדל.
Evince משוחרר תחת הרישיון הציבורי הכללי של גנו (GNU GPL).
היסטוריה

כתיבת Evince החלה בשכתוב GPdf, אשר מפתחיה החליטו שהיא כתובה בצורה מסורבלת המקשה את התחזוקה שלה.
מהר מאוד Evince פותח ועלה ביכולתיו על GPdf. בספטמבר 2005 הוא החליף את GPdf ואת GGV והפך למציג המסמכים הרשמי של GNOME.
תכונות

בין שאר תכונותיו של Evince, ניתן למצוא מספר תכונות שימושיות במיוחד:
תצוגה צדית ממוזערת של הדפים, לעיון וניווט מהיר במסמך.
כאשר ישנו מפתח עניינים במסמכי PDF,‏ Evince יציג אותו בתצוגת עץ.
פתיחת מסמכי PDF מוצפנים.
חיפוש המציג את מספר התוצאות שנמצאו ומדגיש אותן על הדף.
העתקה והדפסת מסמכים
תבניות קבצים נתמכים

Evince תוכנן במיוחד לתמוך בתבניות הקבצים הבאים:
תבניות קבצים נתמכים > תמיכה מובנית

PDF באמצעות Poppler
Postscript באמצעות libspectre
TIFF
DVI
DjVu באמצעות DjVuLibre
תבניות קבצים נתמכים > תמיכה אפשרית

ספרי קומיקס (cbr,cbz,cb7 ו־cbt)
OpenDocument
תמונות דיגיטליות
תבניות קבצים נתמכים > בתכנון

Microsoft PowerPoint באמצעות libpreview (כיום בשלבי אלפא)
ראו גם

Adobe Reader, תוכנה המאפשרת צפייה במסמכי PDF
GNOME
הערות שוליים

↑  הודעת שחרור GNOME 2.12
| GNOME |
| --- | --- | --- |
| קהילה | קרן GNOME • כנס משתמשי ומפתחי קרן GNOME • מיזם GNOME |  |
| אישים | האבוק פנינגטון • פדריקו מנה • מיגל דה איקאסה |  |
| רכיבים | GNOME Shell • ‏ Mutter ‏ • GDM |  |
| יישומים | העין של GNOME • מסוף GNOME • קבצים • קופסאות GNOME ‏• Anjuta ‏• Baobab ‏• Bijiben ‏• Cheese ‏• Ekiga ‏• Empathy ‏• Evince ‏• Evolution ‏• File Roller ‏• Gedit ‏• Gitg ‏• Glade ‏• Rhythmbox ‏• Sound Juicer ‏• Totem ‏• Web |  |
| טכנולוגיות | Atk ‏• Cogl ‏• Clutter ‏• D-Bus ‏• Dconf ‏• GLib ‏• GNOME Keyring ‏• GObject ‏• GStreamer ‏• GTK+‎ ‏• GVFS ‏• Pango ‏• Vala |  |